THAI แนะผู้โดยสารเกาะติดประกาศสายการบินไฟลต์กระบี่-ภูเก็ต ช่วงพายุ “ปลาบึก” 3-5 ม.ค.
THAI แนะผู้โดยสารเกาะติดประกาศสายการบินไฟลต์กระบี่-ภูเก็ต ช่วงพายุ "ปลาบึก" 3-5 ม.ค.
3 ม.ค. 2562

บริษัท การบินไทย จำกัด (มหาชน) หรือ THAI เปิดเผยว่า ตามที่กรมอุตุนิยมวิทยาได้ออกประกาศเตือนภัยลักษณะอากาศ เรื่อง พายุโซนร้อน “ปาบึก” ซึ่งจะเคลื่อนตัวเข้าสู่บริเวณอ่าวไทยและจังหวัดภาคใต้ของไทยในช่วงวันที่ 3 – 5 มกราคม 2562 ส่งผลให้มีฝนตกหนักถึงหนักมากในพื้นที่ดังกล่าวนั้น
โดยการบินไทยได้ติดตามสถานการณ์เกี่ยวกับพายุ “ปาบึก” อย่างใกล้ชิด และจะประกาศให้ทราบโดยเร็วที่สุดหากเกิดผลกระทบต่อเที่ยวบินในเส้นทางภาคใต้ของไทย ได้แก่ กรุงเทพฯ – กระบี่ และ กรุงเทพฯ – ภูเก็ต
ทั้งนี้ ขอแนะนำผู้โดยสารที่มีกำหนดการเดินทางในเส้นทางดังกล่าวระหว่างวันที่ 3 – 5 มกราคม 2562 กรุณาตรวจสอบตารางการบินก่อนการเดินทางได้ทางเว็บไซต์ thaiairways.com และ THAI Contact Center โทร. 02-356-1111 (ตลอด 24 ชม.)
